Tervetuloa! Hei! Hei, kaikki!
Hyvää iltaa. Mukava nähdä teitä.
Olette tervetulleita ohjelmaan. Hei.
Hienoja vieraita tänään.
En voisi olla innostuneempi, vaikka kuningas löisi ritariksi!
Katsokaa heitä. Mitähän he sanovat toisilleen?
"Vaimoni on Posh." "Minunkin on yläluokkainen."
Iso show tänään. Se oli hauskaa. Iso show tänään.
Myöhemmin seuraamme liittyy ja meille laulaa Ed Sheeran!
Hän esittää singlen "Camera".
Mutta ensin kamera, valot ja käy illan vieraille.
Tämä huippukoomikko näyttelee isoimpien Hollywood-tähtien kanssa -
Dwayne Johnsonista "Jungle Cruisessa" -
Jättiläiskoira Cliffordiin "Jättiläiskoira Cliffordissa".
Nyt hän näyttää synkän puolensa uudessa trillerisarjassa "Malice".
Hän on hyvä ystävämme Jack Whitehall!
Siinä hän on! Mukava nähdä.
Istu alas. -Kiitos.
Oscar-ehdokkuus kostonhimoisen vaimon roolista "Gone Girlissä".
Hän varasti show'n Elspethinä "Saltburnissa" -
ja teki juuri menestyksekkään paluun teatterilavalle "Inter Aliassa".
Hän kertoo roolistaan leffassa "Now You See Me: Now You Don't".
Rosamund Pike!
Hienoa! Hei. Mukava nähdä taas.
Tämä Oscar-voittaja on ollut upea elokuvissa -
kuten "Everything Everywhere All at Once", -
"Hiipivä tiikeri, piilotettu lohikäärme" ja "Crazy Rich Asians".
Nyt hän on taas Madame Morrible elokuvassa "Wicked: For Good".
Hän on Michelle Yeoh!
Upeaa! Michelle Yeoh.
Siellä ovat Rosamund ja Jack.
Tämä elokuvatähti on lentänyt korkealla -
"Top Gun: Maverickin" läpimurtoroolistaan lähtien.
Romanttisesta "Anyone But Yousta" katastrofileffa "Twistersiin".
Seuraavaksi tulee toimintahitti "The Running Man".
Tervetuloa ensimmäistä kertaa, Glen Powell!
Hei. Mukava nähdä. Istu alas.
Miten menee?
Onpa ihanat vieraat. Hei, tervetuloa.
Tervetuloa taas, Jack, Rosamund ja Michelle.
Ensimmäinen kerta Glenille. Oletko Jack Whitehallin ystävä?
Olen. Hengailimme vähän "The Running Manin" kuvausten aikaan.
Tapasimme viimeksi Glastonburyn festivaaleilla.
Kyllä. -Törmäsimme Glastonburyssa.
Olimme tavanneet pari kertaa ennen sitä.
Törmäsin Gleniin.
Olin siellä kihlattuni ja kahden hänen ystävänsä kanssa.
Molemmat sinkkunaisia Essexistä. Heti kun he näkivät, -
että tunsin Glenin, he innostuivat.
Loppuviikonlopun ajan he eivät muusta puhuneetkaan.
Kysyin joka aamu: "Mitä haluatte nähdä tänään?"
He vastasivat: "Glen Powellin!" Siinä kaikki.
He yllyttivät minua viestittelemään. Lähetin sinulle paljon viestejä.
"Hei, Glen, mitä teet tänään? Mitä keikkoja menet katsomaan?"
Seurankipeitä viestejä yhdeltätoista illalla.
Mietinkin, että olit aika innokas. -Niinpä.
Et tajunnut, että olin niiden kahden tytön kanssa.
Maanantaiaamuna ajattelin:
"Voi luoja. Hän luulee, että stalkkaan häntä."
Luin niitä viestejä. Yhteen et vastannut.
Sinulla oli oikeus siihen. Kello 23 sunnuntaina -
olin lähettänyt viestin: "Scissor Sisters?"
Luulin, että se oli jotain brittislangia.
He eivät edes soittaneet siellä. -En hyväksy Scissor Sisters -emojia.
Ja siinä sinä olet, uusi toimintasankari, -
jonka vieressä istuu yksi kaikkien aikojen toimintasankareista.
Ehdottomasti.
Mutta et tullut nyt panemaan tuulemaan vaan "Wickedin" tiimoilta.
Viimeksi "Wicked"-lehdistökiertue oli mieletön.
Minne menet tällä kertaa? Pariisiin täältä.
Tänä iltana. Ensi-ilta Pariisissa huomenna, sitten taas Lontooseen, -
sitten Singaporeen ja sitten New Yorkiin.
Sitten elokuva tulee teattereihin. Reissaan ympäri maailmaa.
Sitä on kestänyt niin monta vuotta, että sitä tulee varmasti ikävä.
Kaipaamme sitä jo nyt. Tämä on ollut yhtä mahtavaa perhettä.
Hienoa, että kaiken sen työn jälkeen siitä tuli menestys.
Ajatella, jos "Wicked" ei olisi menestynyt niin. En osaa kuvitella.
Raahustaisit ympäri maailmaa.
"Tässä on lisää sitä. Tässä kaksi ja puoli tuntia lisää."
Luojan kiitos. -Ei. Luojan kiitos.
Rosamund, viimeksi kun olit vieraanamme, se oli Zoomissa.
Olit mökillä. Oliko se jossain Itä-Euroopassa?
Se oli kotini, Graham! Kotini Prahassa.
"Mökki Itä-Euroopassa." Minun kotini Prahassa.
Eikö teillä ollut valoja? Se näytti pimeältä.
Oli sulkutila. Meillä oli...
Pysyttelimme kotona kuten muukin maailma.
Viimeksi, kun olit vieraana -
kauniista Prahan-kodistasi... Olimme kaikki kateellisia.
Sait uutta kuuluisuutta, mutta hyvin erityisellä tavalla.
Jestas. Niin. Kysyit perheestäni, lapsistani ja kiinan puhumisesta.
Kysyit, olivatko he opettaneet minulle mitään.
Keksin yhden asian, joka on kiinalainen sananlasku.
Ilmeisesti se pätkä levisi netissä ympäri Kiinaa.
Nyt minut tunnistetaan tyttönä, joka kertoo pieruvitsejä -
ja kertoo sananlaskuja piereskelystä.
Kun tein kesällä näytelmää National Theatressa, -
ihmiset toivat minulle tyynyjä ja nalleja.
Kun painoin nappia, niistä tuli kiinalaista puhetta.
Hienoa! Se on vaikeaa.
Hän todella sanoi niin.
Niin hauskaa, että Michelle päästi pierun. -Päästin pienen pierun.
Jack, sinäkin olet saanut mainetta täällä olleesta tarinasta.
Se eroaa kiinalaisista sananlaskuista.
Joskus minut tunnistetaan esiintymisestäni tässä ohjelmassa.
Viimeksi se tapahtui kiertueella Australiassa.
Olin lentokentällä perheeni kanssa. Joku tyyppi tunnisti minut ja sanoi:
"Rakastamme sinua, Jack Whitehall. Se tarina, jonka kerroit siitä, -
kun et saanut vedettyä paskaasi vessassa!"
Hän leimasi passini ja päästi läpi.
Ihmiset muistavat sen ja puhuvat siitä ilman kontekstia.
Okei. Glen, haaste on heitetty.
Muistatko, kun söimme illallista siellä yhdessä paikassa?
Peten kanssa. Mikä sen paikka oli?
Dorian. -Niin, Dorian.
Siellä oli vain yksi vessa.
Kiusallisin kohtaamiseni fanien kanssa.
Menin vessaan, ja joskus kun menee vessaan, -
pöntön pohjalla on jo vessapaperia.
Nostin istuinta ja pissasin. Hoidin hommat.
Vedin vessan. Sitten tajusin, miksi siellä oli vessapaperia.
Sen alta tuli esiin kaikki se tavara.
Ajattelin, että voi luoja. Yritin vetää. Se oli hullua.
Pesin käteni ja lähdin.
Kun avasin oven, siellä oli ehkä kahdeksan tyttöä.
Vessanoven ulkopuolella.
"Anteeksi, oli pakko tulla juttelemaan."
"Halusimme tervehtiä." Kysyin: "Menettekö te tänne?"
He sanoivat: "Kyllä." Sanoin, etten se ollut minä.
"En tehnyt sitä." He ihmettelivät.
Sanoin, että siellä on melkoinen näky.
"Pahensin tilannetta, mutta en sillä tavalla."
"Jack Whitehall teki sen."
"Hän on tunnettu siitä." -"Tuo tyyppi."
Aloitetaan Glen Powellin uudella elokuvalla -
"The Running Man". Se on elokuvateattereissa 12. marraskuuta.
Tässä esimakua tulevasta.
En aio tapattaa itseäni, joten haista paska.
Juuri tuon takia voit voittaa tämän pelin.
Säännöt ovat selkeät. Selviydy 30 päivää. Koko kansa jahtaa sinua.
Saat perheesi köyhyydestä.
Napatkaa hänet!
Lakatkaa kuvaamasta minua!
Oletko miettinyt, onko peliä peukaloitu?
Se selviää pian.
Hei, kaveri. Olet Free-Veessä.
Se on fantastinen toimintatrilleri. Huikeita kohtauksia.
Esität Ben Richardsia. Kerro hänestä.
Ben Richards on joutunut mustalle listalle, -
koska hän yritti puolustaa työtovereitaan.
Hän ei pysty elättämään perhettään.
Hän ei saa töitä, ja tytär on sairas. Hän ilmoittautuu ohjelmaan, -
jossa kukaan ei ole voittanut. Se on "The Running Man".
Siinä koko maailma saa jahdata kilpailijaa 30 päivää.
Kyse on elämästä ja kuolemasta. Jos voittaa, saa miljardi dollaria.
Se on hitonmoinen show.
Perustuuko tämä Stephen Kingin novelliin?
Stephen King kirjoitti kirjan 70-luvun alussa.
Se ilmestyi 1982. Se sijoittuu vuoteen 2025.
Pidän siitä, että se on tämä vuosi.
Se on villiä, koska tarinassa on paljon -
esimerkiksi syväväärennöksiä ja valeuutisia ja kaikkea sellaista.
Ja se kaikki ennen tosi-tv:tä. Se on aika villiä.
Se on "The Running Man", ja siinä juostaan paljon.
Kuka olisi parempi neuvonantaja kuin juoksukuningas Tom Cruise?
Pitää paikkansa. -Niin. Neuvoiko hän sinua?
Neuvoi. Luulin, että Tom antaisi minulle...
Olet tehnyt stuntteja koko urasi.
Tämä oli ensimmäinen kertani toimintaelokuvassa.
Mietin, mitä minun pitäisi tietää.
Ajattelin, että puhelu kestäisi kymmenen minuuttia.
Se kesti kaksi ja puoli tuntia. Hän neuvoi, miten ei kuolla, -
kun tehdään toimintaa. Tapoja on monia.
En tainnut tajuta sitä. Räjähdykset ovat oikeita, -
mutta osaan odottaa niitä. Hän sanoi, että ne voivat tappaa.
Kun hyppää sillalta, paikkoja hajoaa. Ihmisiä väsyttää.
Tom antoi yleiskatsauksen, mutta hän antoi myös juoksuoppeja.
Hän sanoi: "Kuvaa itseäsi juoksemassa, -
koska et näytä niin siistiltä kuin luulet."
Hän oli oikeassa. Jos on juossut kameran edessä, -
alkaa kiinnittää huomiota muiden juoksemiseen.
Ihmiset näyttävät oudoilta, kun he yrittävät mennä kovaa.
Yritin tehdä sen oikein pikajuoksuvalmentajan avustuksella.
Kiität varmasti Tomia upeasta mahdollisuudesta "Top Gunin" myötä.
Ehdottomasti. "Top Gun" muutti elämäni.
Jossain vaiheessa en aikonut tehdä sitä.
Koe-esiinnyin alun perin Miles Tellerin Roosterin rooliin.
Ohjaaja Joe Kosinski soitti minulle.
Muistan, että se oli 4. heinäkuuta.
Minulla oli hihaton paita, jossa oli Amerikan lippu.
Olin parvekkeellani juomassa tequilasoodaa.
Joe Kosinski soitti ja sanoi: "Et saa roolia. Se menee Milesille."
Kaverini luuli, että saan "Top Gun" -roolin.
Olin surullisena Amerikka-paidassani.
Hän kuvasi, kun sain surullisen puhelun itsenäisyyspäivänä.
Ei hyvä.
Tom ja minä istuimme alas, ja hän antoi minulle neuvon.
Sanoin, etten pidä toista roolia sopivana.
Olin vähän katkera. Eihän kukaan halua tulla jätetyksi -
ja sitten kuulla, että voidaanko olla yhä ystäviä.
Sanoin, ettei rooli ollut minulle.
Hän kysyi: "Tiedätkö, miten olen luonut urani?"
"En valitse rooleja, valitsen elokuvat."
"Valitsen hyviä elokuvia ja teen rooleista hyviä."
Hän sai minut vakuuttuneeksi. Se oli elämäni paras päätös.
Tosi hyvä neuvo. Rosamund, olit Tom Cruisen kanssa "Jack Reacherissa".
Sinäkin pyysit häneltä neuvoa.
Tom on mahtava. Muistutat häntä. -Hienoa.
Sinussa on sellainen ihanan lämmin piirre.
No niin, Rosamund. Olemme televisiossa.
Saan sen "Scissor Sisters" -tekstarin.
Ehkä. Kirjoitan ehkä parempia tekstareita.
Olet juonut enemmän kuin tarpeeksi.
Tom vaikuttaa mentorilta.
Hän on ollut alalla kauan ja aloitti nuorena.
Hän on ollut oikeastaan aina pääosassa.
Pidän hänen neuvostaan elokuvien valitsemisesta, -
mutta hänellä on ollut parhaat roolit kaikissa elokuvissaan.
Se on hyvä neuvo, mutta myös...
Mutta "Gone Girlin" kuvauksia edeltävänä iltana olin peloissani, -
koska minulla ei ollut ikinä ollut sellaisia paineita hahmosta -
sellaisessa kirjassa sellaisen ohjaajan kanssa.
Piti olla amerikkalainen ja kaikkea. En saanut unta.
Neljältä aamulla mietin, kenelle voisin kirjoittaa.
Kirjoitin Tomille ja sanoin, etten pysty siihen ja olen kauhuissani.
Hän vastasi heti ystävällisesti.
Hän tiesi, että homma alkaisi kolmen tunnin päästä.
Hän sanoi, että hoidan homman ja olen valmis ja muutakin.
Se oli merkittävä ele. -Niin.
Sellaiselta, joka on niin kuuluisa ja joka saa kirjeitä ja on kiireinen.
Hän nukkuu tunnin yössä tai jotain.
Siihen saattoi mennä se hänen unituntinsa.
Hän oli väsynyt seuraavana päivänä.
Glen, kerrohan. Olit "Top Gunissa" ja olit nähnyt sen.
Tiesit, että olit hyvä -
ja että se muuttaisi elämäsi, mutta sitten se viivästyi.
En tiedä, muistatteko, mutta se viivästyi koronan takia.
Olit varmasti tulla hulluksi.
Niin ja lisäksi rahat olivat loppumassa.
Odotin, että elokuva ilmestyisi ja urani alkaisi.
"Olen köyhä elokuvatähti." -Niin juuri. Se ei ole hienoa.
Aina kun se viivästyi, -
Tom soitti ja kertoi viivästyksestä.
Se oli hienoa häneltä, mutta aloin myös vältellä Tomin puheluita -
kuin koronkiskuria. "Tom soittaa minulle."
"Tiedän, mitä se tarkoittaa. Älä soita enää."
Mutta on hauskaa... Juonnan "SNL:ää" ensi viikolla.
Siistiä!
Olen innoissani siitä.
Minun piti juontaa sitä sinä syksynä.
Warren Michaelsin piti perua tarjous juontamisestani.
Minun piti juontaa "SNL:ää" neljä vuotta sitten.
Saan vihdoin juontaa ensi viikolla.
Aina kun "Top Gun" viivästyi, Warren soitti minulle.
Mietin: "Vievätkö kaikki kaiken elämästäni? Mitä tapahtuu?"
"Olen elokuvatähti! Antakaa minun olla elokuvatähti!"
Voitte nähdä Glenin "The Running Manissa" ensi keskiviikosta lähtien.
Michelle Yeoh tuo meille -
"Wicked"-saagan eeppisen lopetuksen "Wicked: For Good".
Se julkaistaan 21. marraskuuta. Tämä on siis toinen näytös.
Niin. -Jos eka näytös on näkemättä...
Ei sillä ole väliä. Keltatiilinen tie.
Niin. -Katsokaa ensimmäinen.
Totta kai.
Mistä löydämme Madame Morriblen? Mitä tapahtuu?
Toinen näytös on tunteellisempi, koska ekassa näytöksessä -
on tavattu kaikki eri hahmot, ja he ovat tehneet valintoja.
Valinnoilla on seurauksensa.
Keltatiilistä tietä rakennetaan, ja Elphabaa hyljeksitään.
Hän asuu nyt yksin metsässä.
Hänellä on loitsukirja, -
jonka Madame Morrible haluaa epätoivoisesti takaisin.
Hän on tehnyt Elphabasta ilkeän noidan, -
mutta oikeasti, Madame Morrible, M. M. -
on ylösalaisin käännettynä W. W. Ilkeä noita.
Kyllä. Hän on todellinen manipuloija.
Ozin velho. Elphaba. -Tuo kaveri yrittää miettiä sitä yhä.
"World Wide Web?"
Se on upea.
Jon Chu ja Alice Brooks. Se on elokuvallinen kokemus.
Mutta tämä johtaa poluille, joilla tapaa Tinamiehen, -
Variksenpelättimen ja Pelkuri Leijonan.
Ja mikä tärkeintä, selviää, mitä Elphaballe ja Glindalle tapahtuu.
Madame Morriblen työhön kuuluu Glindan tukeminen hyvänä noitana.
Meillä on pätkä, jossa autat Glindaa matkalla.
Kansa on hermona, joten on tärkeämpää kuin koskaan, -
että piristät kaikkia niin kuin vain sinä osaat.
Sen vuoksi...
Madame, se on ihana. Mikä se on?
Uusi kulkuneuvosi. Ikioma pyöreä ajoneuvopallosi.
Kuplako?
Toki.
Ihana Ariana Grande. -Hän on loistava.
Etkö ole ennen ollut musikaalissa?
En. Tämä oli eka kerta.
Kun Jon Chu... Työskentelimme yhdessä "Crazy Rich Asianissa".
Hän kirjoitti minulle ja sanoi: "Lukisitko käsikirjoituksen?"
"Haluaisin sinut Madame Morribleksi." Mietin: "Madame kuka?"
Olin kuullut "Wickedistä", mutta en ollut nähnyt musikaalia.
Yleisö haukkoo henkeään. -"Miten saatoit?"
Luin sen ja sanoin: "Anteeksi, onko se musikaali?"
"Hänhän laulaa. Minä en laula."
Hän sanoi: "Pärjäät kyllä."
Jonille on tyypillistä, että hän saa suostuteltua mahdottomaan.
Hän sai suostuteltua minut. Olen iloinen siitä.
Kun kävelin ensi kertaa lavalle, ja se oli metsäkohtaus, -
yhtäkkiä... Kun kävelin sisään, oli hiljaista.
Yhtäkkiä kuulin äänen.
Cynthia oli vasta lämmittelemässä. Hän ei edes laulanut vielä.
Hänen äänensä on uskomaton. Kun minun lauluni...
Hänen ansiostaan olen Billboard Hot 100 -listalla.
Ihan mahtavaa!
Cynthia ja Ariana laulavat livenä. Vaikka hän on valjaissa -
ja tekee kuperkeikkoja, hän laulaa livenä.
Se on uskomatonta. Ne kaksi tyttöä ovat kuin enkeleitä.
Kun tuli minun vuoroni laulaa hänen kanssaan... Tyypillistä.
Saimme merkin, ja sitten oli minun vuoroni laulaa.
Minä vain olin laulavinani.
Cynthia tarttui käteeni ja sanoi:
"Tiedän, että pystyt tähän. Olen kuullut lauluasi."
Kun joku ottaa kädestä ja antaa itseluottamusta...
Yksi kauneimmista asioista elämässäni.
Siispä lauloin, ja pääsimme listalle.
Tämä on hyvin harvinaista.
Sohvallamme on kaksi Bond-tyttöä.
Rosamundin leffa oli "Kuolema saa odottaa" -
ja Michellen "Huominen ei koskaan kuole".
Molemmissa oli Pierce Brosnan.
Onko totta, että kieltäydyit siitä etkä halunnut tehdä sitä?
Se ei ole totta. Luulin, että minulle tarjottiin 007:n roolia.
"Hyvä idea, teen sen."
En sopinut perinteiseen Bond-tytön muottiin.
Mielestäni. Minun piti todistaa se ajatus vääräksi.
Niin. Ja sinä teit sen.
Pierce halusi, että taistelet.
Kyllä. Hän on mahtava.
Kun on itsevarma miehenä ja näkee naisen taistelevan, ajattelee:
"Hyvä, osaat huolehtia itsestäsi."
"Minun ei tarvitse auttaa sinua."
Kun teimme toimintakohtauksia...
Barbara Broccoli ja Michael Wilson olivat loistavia.
Toin oman tiimini Hongkongista.
Olisi hienoa, jos sinä tekisit stuntteja Hongkongissa.
Haluaisitko? -Se olisi ihanaa.
Minusta ei tule Bond-tyttöä. -Ei.
Me hoidamme Bond-tyttöilyt. -Selvä.
Teimme toimintakohtauksen polkupyöräkaupassa.
Hongkongissa ei ole harjoitusaikoja.
Menemme kuvauspaikalle täysissä pukeissa valmiina.
Meille kerrotaan, mitä meidän pitää tehdä.
Siinä ja silloin sanottiin:
"Nuo kaksi tyyppiä tulevat, ja kuvaamme sen heti."
Niin... -Luoja. Tosi vaarallista.
Niin. -Tosi vaarallista, mutta niin -
olemme aina tehneet elokuvia Hongkongissa 80-luvulla.
Sellaista se oli.
Pierce tuli katsomaan kädet puuskassa ja sanoi: "Pidän tästä."
Hän oli tosi siisti. Hänestä ei tuntunut, että...
Ja ihan totta. Sinä olet James Bond. Kuka voi väittää muuta?
Todellakin. -Meillä oli hauskaa.
Rosamund, sinä et tiennyt paljoakaan Bondista.
Tämä juttu saa minut kuulostamaan idiootilta.
Ei! Olit tosi nuori. -Olin tosi nuori.
Kivasti sanottu, mutta se ei ole tekosyy.
En ollut nähnyt yhtään Bond-elokuvaa, kun sain roolin.
Vanhempasi olivat hyvin suojelevia.
Meillä ei ollut televisiota. -Okei.
Kummajainen.
Hän varttui mökissä. -Se on todella hieno.
Ei televisiota. -Hän asuu Prahassa ilman sähköä.
Mutta sitten sinut kutsuttiin... -Koe-esiintymiseen.
He käskivät käyttää omia vaatteitani.
Jakkupukua ja iltapukua.
Minulla ei ollut jakkupukua, joten se piti lainata naapuriltani.
Minulla oli iltapuku, koska äitini oli laulaja.
Hänellä oli upea 80-luvun iltapuku, jonka isoäitini oli tehnyt.
Kaunis ja iso. Silkkitaftia.
Kuin riikinkukko. Valtavia ruusuja.
Ruusut olivat vähän liikaa, joten otin ne pois.
Saavuin koe-esiintymiseen mekko valtavassa laukussa.
Pukusuunnittelijat ja Barbara Broccoli sanoivat mekosta:
"Tuo on hyvin kaunis mekko, mutta Bond-tytöt käyttävät tällaisia."
He pitelivät jotain, mikä näytti viideltä narunpätkältä.
Silloin tajusin, että minulla oli vielä paljon opittavaa.
Mutta sait roolin. -Niin.
He ajattelivat, että tyttöparalle on opetettava jotain.
Michellen voi nähdä "Wicked: For Goodissa" 21. marraskuuta lähtien.
Rosamund Piken uusin elokuva on "Now You See Me: Now You Don't".
Elokuvateattereissa 14. marraskuuta eli ensi perjantaina.
Se on kolmas osa tässä taikurisarjassa.
Robin Hood -taikurit tekevät isoja ryöstöjä.
Miten sovit siihen maailmaan?
Onko kukaan nähnyt "Suuri puhallus" -elokuvia?
Ne ovat upeita elokuvia, ja siksi halusin mukaan.
Siinä on taikuriryhmä, joka on sekalainen sakki.
Sekalainen perhe, häiriintynyt perhe.
He ovat päättäneet tuhota maailman ilkeimpiä ihmisiä -
ja jakaa näiden vaurautta muille. Ne ihmiset ovat saaneet vaurautta -
rikollisilla menetelmillä. Esitän yhtä heistä. Pahiskauttani.
Esitän timanttikaivosperijätärtä. Hän on eteläafrikkalainen.
Hän käy kauppaa ihmisten kanssa, joiden kanssa ei pitäisi.
Timantit ja rahat ovat veren peitossa.
Kaikkea inhottavaa.
Nimi on hyvä. Kerro hänen nimensä. -Veronika Vanderberg.
Tai se lausutaan näin, jos ollaan eteläafrikkalaisia.
Meillä on pätkä. Tässä olet Veronika Vanderbergina.
Esittelet timanttiasi Jesse Eisenbergin esittämälle taikurille.
Eräs viisas mies sanoi minulle kerran peilissä:
"Älä koskaan oleta olevasi huoneen fiksuin. Todista se."
Ole hyvä.
Katsotaan, saammeko tuon vitriinin auki. Abrakadabra.
Eikö? Simsalabim. Hetkinen.
Seesam aukene.
Se on yhä turvassa.
Ei hätää, Veronika.
Kuten mainoksesi muistuttavat, timantit ovat ikuisia!
Rosamund, teet paljon tutkimustyötä roolejasi varten.
Miten lähdit tähän?
Tapasitko ihmisiä, jotka omistavat valtavia timantteja?
Yritin tavata kaikki ihmiset, -
jotka käyvät asekauppaa ja rahoittavat pieniä sotia.
Minä todella yritin.
"Esitän kamalaa ihmistä. Haluaisitko tavata?"
"Haluatko olla muusani? Voinko viedä sinut lounaalle -
ja kysellä rikollisista puuhistasi?"
Kaikki löytämäni ihmiset olivat tietenkin täysin järkeviä.
Hyvin eettisiä. En halunnut sitä.
Tiesin sen viidessä minuutissa.
Mietin, mistä puhuisin loppulounaan ajan.
Minua kiinnosti vain se, miten sillä alalla tehdään pahaa.
He olivat roolihahmoni, ja ehkä he vain salasivat sen.
Outoa kyllä, joku, joka tietää jalokivialasta, on Jack Whitehall.
Tämä on outoa. -Voi ei.
Olin hiljattain eräässä tapahtumassa. -Louvressako?
Se ei ollut Louvressa. -Tiesin, että se olit sinä.
Tein yhtä juttua. Minut oli buukattu Jewellery Awardsiin.
Grand Prix de la Haute Joaillerie Monacossa.
Täynnä ranskankielisiä ihmisiä. Se oli kuin korujen Oscarit.
Jostain syystä minä olin juontaja.
Mietin, mistä hitosta puhuisin.
Se oli samalla viikolla kuin Louvren ryöstö.
Ajattelin: "Kiitos, komediajumalat! Tässä on monologini."
Tapahtuma oli täynnä ranskankielisiä.
Olin lavalla ainoa, joka puhui englantia.
Minua edeltänyt nainen oli kuin korujen Anna Wintour.
Hän piti ranskaksi puheen, jota en tietenkään ymmärtänyt.
Minulle kerrottiin jälkeenpäin, että hän oli sanonut vilpittömästi, -
että ryöstö oli yksi traagisimmista asioista ranskalaisille -
ja että kansakunta yhdistyisi selvitäkseen tästä vaikeasta ajasta.
"Hyvät naiset ja herrat, Jack Whitehall." Tulin huomioliivissä -
ja Sheinistä ostamieni rekvisiittakorujen kanssa.
Kysyin, kuka haluaa Napoleonin kruunun.
Täysin hiljaista. Karmea moka.
Voi ei. -Ei kovin hyvä.
Taisin sanoa "ryöstö" viisi kertaa monologissani.
Korugaalassa se on kuin huutaisi "pommi" lentokentällä.
Voi ei! -Se oli kamalaa.
Se oli hauskaa, että kameroiden salasana on Louvre.
Oikeastiko? -Ehkä kirjoitettu nollalla.
Ei. Ei edes huutomerkkiä lopussa.
Vain Louvre. -Louvre.
"Onnistui." "Now You See Me: Now You Don't" tulee perjantaina.
Jack Whitehallin tähdittämä psykologinen trilleri -
tuo meille uuden sarjan nimeltä "Malice".
Se ilmestyy 14. marraskuuta Prime Videossa. Tässä hieman traileria.
Hei, olet varmaan Jamie. -Kyllä.
Olen Adam. Hauska tavata.
Lastenhoitaja tuli.
Oletko lasten tukena? -Olen. Olen siipeilijä.
Näen, miten elätte. -Tervetuloa lomallemme.
Tuo on meidän biisimme.
Anteeksi.
Ymmärrän, mitä tarkoitat.
Hän kokkaa. Hän leikkii lasten kanssa.
Mutta on jotain... -Mitä?
En tiedä. -Kerrohan.
Mikä on pahinta, mitä olet tehnyt?
Sanoin tuolla takana, että tämä on tosi vaikuttava.
Tämä on hyvin erilainen rooli sinulle.
Kerro, ketä esität ja mitä tapahtuu.
Esitän Adamia, joka on hurmaava lastenhoitaja ja kotiopettaja, -
joka kutsutaan varakkaan perheen kotiin huolehtimaan lapsista, -
mutta hänellä on taka-ajatus.
Hän on päättänyt kostaa -
David Duchovnyn hahmolle. Hän esittää perheen patriarkkaa.
Tämä menee aika synkkiin paikkoihin.
Siinä on vähän "White Lotus" -viboja.
Kuten Rosamund sanoi tuolla takana, rikkauspornoa.
Siinä on ehdottomasti hohdokkuutta, -
kuvankaunista Kreikkaa ja muuta.
Siinä on myös "Lahjakas herra Ripley" -viboja. Käenpoikatrilleri.
Minulle se on täysin erilainen rooli kuin mikään aiempi, -
koska esitän kunnon pahista.
Se oli todella hauskaa.
"Malicessa" on paljon seksiä.
Kyllä. Hahmoni on myös seksuaalisesti seikkailunhaluinen.
Kyllä vain. Kakkosjakso!
Kakkosjaksossa hän käy seksiklubilla ja osallistuu orgioihin.
Homoseksuaalisiin sellaisiin.
Kaikki ovat varmasti tervetulleita.
Tuli mieleen juttu, joka ei sovi televisio-ohjelmaan.
Sen voi leikata pois. -Kaikki reiät käyvät. Leikatkaa tuo.
Oli miten oli... Voi luoja. Vanhempani ovat täällä tänään.
Kyllä, hän menee orgioihin. Kun luin sen käsiksestä, -
ajattelin, että siitä tulee eroottista.
Kaukana eroottisesta.
Kuvasimme sen kahdeksalta aamulla -
tiistaina Beavers-nimisellä strippiklubilla Watfordissa.
Olin siellä monien muiden kanssa.
Erityisesti yhden miehen kanssa minun piti olla paljon intiimisti.
Hän ei ollut Bond-tyttö.
Hän oli keski-ikäinen mies Hemel Hempsteadista nimeltä Jeff.
Hän seisoi siinä tyyny sidottuna vyötärönsä ympärille.
Läheisyys hänen kanssaan oli melko kiusallista, -
mutta kiusallisinta olivat kuvausten tauot.
Aina kun oli tauko... -Jutustelua.
Niin, jutustelua. Yhden tauon aikana -
tosi kiihkeän kohtauksen kuvauksissa hän kääntyi puoleeni ja sanoi:
"Jack, toivottavasti ei haittaa, mutta voimmeko ottaa selfien?"
Sanoin, että ehkä voimme ottaa sen orgioiden jälkeen.
Selfien ottaminen ei kuulu orgiatietikettiin.
Hän sanoi: "Poikani on suuri fanisi."
Mietin, ettei ole, kun näkee tämän.
"Malice" alkaa ensi perjantaina. Jack Whitehall, hyvä yleisö!
Hienoa.
On aika tavata musiikkivieraamme.
Tämä mies on voittanut neljä Grammya ja seitsemän Brit Awardia.
Hän on yksi popmusiikin suurimmista nimistä.
Tervetuloa, Ed Sheeran!
Mukava nähdä.
Istu alas. -Hei, mukava nähdä.
Istu alas. Ed Sheeran!
Miten menee? -Hyvin.
Erinomaista. Tunnetko Glenin? -Minä tiedän, kuka hän on.
Emme ole yhtä läheisiä kuin minä ja Jack, mutta pian kyllä.
Olitko sinäkin niissä orgioissa? -Olin.
Tunnen itseni ulkopuoliseksi. -Toinen kausi tulee. Älä huoli.
Michelle on Edin suuri fani. -Olemme tavanneet.
Met-gaalassa. Olit ihana. -Se oli hullu ilta.
Olin ekaa kertaa sellaisessa.
Sinne meni yksin, ja sitten siellä oli kaikki, jotka oli ikinä nähnyt.
Oliko se ensimmäinen Met-gaalasi?
Oli. Minusta tuntuu, että nyt olen tehnyt sen.
Se oli uteliaisuutta. Se oli hauskaa. Saattoi lähestyä ketä vain.
Ei ollut seurueita. Saattoi lähestyä ketä vain.
Kuulostaa orgioiltani.
Mutta hänellä oli hieno puku. -Ei pelkkä tyyny. Työntöä varten.
Oletko...? -Sitäkö varten se oli?
Oletko käynyt Beaversissa sittemmin? -Tiedätkö sen paikan?
Mahtavaa, että on strippiklubi nimeltä Beavers!
Mahtavaa.
Esiinnyt meille tänään. -Toivottavasti.
Esiinnyt kyllä. "Toivottavasti." Me kaikki toivomme niin.
Tuolla on paljon valoja. Jotain on parasta tapahtua.
Mitä esität meille? -Laulun nimeltä "Camera".
Selvä. Se on albumilta "Play". -Sinulla on uusi versio.
Deluxe-versio. Tämä on melkein kuin kuvateos. Se on upea.
Tästä levystä oli muutama versio.
Tutkin paljon musiikillisesti. Eri asioita.
Päädyin tekemään levyä Intiaan -
upeiden intialaisten muusikoiden -
ja tuottajien ja kääntäjien kanssa. Olin siellä reilut kaksi kuukautta.
Tein paljon lauluja tuottaja Daven kanssa.
Ne ovat omassa maailmassaan.
Levyn eri versiot ovat periaatteessa pidennettyjä versioita tästä.
Tämän nimi on "Play". Tiedämme, että monet albumiesi nimistä -
ovat matemaattisia symboleja, mutta tämä on uusi aikakausi.
Niin. Tämä on stereosarja.
"Play", "Pause", "Rewind", "Fast Forward", "Stop".
En halua masentaa kaikkia, -
mutta olet jo suunnitellut postuumin albumin.
Mitä? -Minusta se on järkevää.
Ystäviäni on kuollut ilman testamenttia, ja se on kaoottista.
Sanon vain, että minulla on suunnitelma kuolemani varalle.
Tiedän, millaiset hautajaiset haluan. Se on järkevää.
On paljon... -Ed, olet hyvin järjestelmällinen.
On paljon postuumisti julkaistuja albumeja -
artisteilta, joita rakastamme.
En tiedä, halusivatko he, että ne julkaistaan juuri sellaisina.
Sanon vain, että kun kuolen, -
julkaistava levy on sellainen kuin haluan.
Onko sillä albumilla nimeä? -Se on "Eject".
"Eject". -Kyllä.
Mahtavaa.
Miltä kiertue näyttää? -Ai "Ejectin"?
Ehkä minut laitetaan formaldehydiin ja otetaan sieltä.
On mainittava dokumenttielokuva "One Shot", joka tulee Netflixiin.
Sen on ohjannut Philip Barantini.
Hän ohjasi "Boiling Pointin" ja "Adolescencen". Yksi otto siis.
Mikä se on?
Se on parasta, mitä olen tehnyt. -Se on mahtava.
Kun tein sitä, katsoin Philiä ja ajattelin: "Olet hullu."
Se, mitä hänen mielensä tekee...
Kameroita oli vain yksi, ja aloitimme keikkapaikalta.
Lähdimme sieltä. Se tapahtui oikeasti.
Ei ollut avustajia. Vain ihmisiä, joita tapasimme kadulla.
Kuvasimme kolmesti. Kolmantena päivänä se oli kaoottista.
Ihmiset tiesivät siitä. Emme voineet liikkua.
Menimme lavalta taksiin ja ajoimme taksilla High Linelle.
Kävelimme High Linella ja soitimme samalla biisejä.
Sitten nousimme bussin katolle.
Siellä oli ruuhkaa, mitä emme olleet ottaneet huomioon.
Sitten nousimme hotellin katolle.
Laitoimme kameran lennokkiin, joka lensi alas, kun esiinnyin.
Sitten menin irkkubaariin ja lähdin sieltä, -
nousin autoon ja ajoin metroon.
Nousin metroon, matkustin ja soitin toisen laulun.
Kävelin keikkapaikalle ja vedin keikan.
Se on hullua. Ihan hullua. -Se on mahtava.
Meillä on pätkä. Rakastan tätä. Tämä on lähellä loppua.
Olet kaupassa ja ostat hatun.
Kävelet kohti keikkapaikkaa aloittamaan keikkaasi.
Hän ei tiennyt, että olit tulossa kauppaan.
Tuo on toinen kerta. Hän tiesi sillä kertaa.
Teimme yhden harjoituksen, joka meni pahasti pieleen.
Lauloit koko ajan. -Niin.
He olivat metrossa aiemmin. -He seurasivat sinua.
Tuossa näkyy teatteri. Lähestyt juuri teatteria.
Jossain vaiheessa joku käskee kiirehtiä.
Vauhtia. -"Vauhtia."
Olemmeko ajoissa? Onko kaikki hyvin? Olemmeko ajoissa? Kiitos.
Lähdit tuolta tuntia aiemmin.
Sitten kuvasimme 2 000 fanin kanssa. Tunnin sisällä.
Miltä tuntuu? Kaikki hyvin? -Hienosti.
Hienoa.
Rakastan tätä. No niin.
Yleisö villiintyy.
Tiedän. Se on tosi hyvä. -Mahtavaa.
Se on oikeasti parasta, missä olen ollut mukana urallani.
Näimme sinun kävelevän teatteriin ja olemme oikeassa tunnelmassa.
Joten menetkö...?
Siinä menee Ed Sheeran!
Voisi sanoa, että hän on saapunut.
Ed Sheeran esittää meille kappaleen "Camera"!
Ed Sheeran ja Flames Collective nuorisokuoro! Tule takaisin, Ed!
Upeaa työtä. Kiitos paljon. Eivätkö he olleetkin upeita?
Olen alipukeutunut. -Istu alas.
Kuoro oli upea. -Tosi hyvä.
Kiitos paljon teille. Kiitos paljon.
Nuorista esiintyjistä puheen ollen... Tämä kuulostaa epätodennäköiseltä.
Sinulla on ollut kiireinen viikko parlamentissa. Kerro, mitä tapahtui.
Kirjoitin Keir Starmerille kirjeen, koska minusta taidetta yleensä -
ja etenkin kouluissa on alirahoitettu ja leikattu -
siitä asti kun olin lapsi.
Kävin valtion koulua Suffolkissa. Musiikinopettajani oli fantastinen.
Hän on yksi syy siihen, miksi olen tässä.
Olemme menettämässä sitä vauhdilla.
Minusta tuntuu, että meillä on paljon tarjottavaa maana, -
mutta se, mistä olemme ylpeimpiä -
missä tahansa maailmassa, on taiteemme.
Taidemaalarit, elokuvantekijät, näyttelijät, -
muusikot, runoilijat -
ja koomikot.
Asia on niin...
En edes maininnut televisiota.
Eikä siinä kaikki.
Taloudellisesti pelkästään musiikki tuo 7,6 miljardia talouteemme.
Sitten siltä kaikelta leikataan rahoitusta -
ja ihmetellään, mistä seuraava taiteen sukupolvi tulee.
Kirjoitin Keirille kirjeen -
ja sanoin... On esimerkiksi juttu nimeltä EBac-uudistus, -
joka tekisi musiikista niin sanotun turhan aineen.
Sillä ei olisi niin suurta arvoa yliopistoa ajatellen.
Pyysin, että se poistettaisiin. Pyysin rahoitusta -
vähäosaisille kouluille musiikkiin.
Pyysin opetussuunnitelmaan muutosta. Ei liikaa klassista.
Voisi olla popmusiikkia tai rockmusiikkia.
Jotta lapset ajattelisivat: "Haluan oppia Taylor Swiftin laulun."
Ei Bachia ja nuotinlukutaitoa. Minä en oppinut musiikkia niin.
Pyysin opetussuunnitelman muutosta ja ostamaan soittimia kouluihin.
Lähetin kirjeen kahdeksan kuukautta sitten.
Ajattelin, että hän olisi ajatellut siitä:
"Olen jo tarpeeksi kusessa."
Sain häneltä kirjeen pari kuukautta sitten.
Hän kiitti kirjeestä ja sanoi miettivänsä asiaa.
Siinä kaikki. Noin kolme päivää sitten sanottiin, -
että asiasta puhutaan parlamentissa.
Hän hyväksyi sen. EBac on poissa.
Se on uskomatonta.
Niin. Se on ensimmäinen askel monessa asiassa.
Keir Starmer on kuunnellut ensimmäisen askeleen.
Jalkani on nyt oven välissä, ja voin jatkaa hänen kiusaamistaan.
Kiitos, että välität. Lapset ympäri maata kiittävät sinua siitä.
Sinua on aina ilo nähdä. Kiitos esityksestä.
Ed Sheeran!
Siinä kaikki. Punaiselle tuolille ei ole aikaa.
Kiittäkää muita vieraitani.
Jack Whitehall! Rosamund Pike!
Michelle Yeoh! Glen Powell!
Ensi viikolla emme ole täällä.
Sen jälkeisenä perjantaina musiikkia esittää Sombr.
Oscar-voittaja Da'Vine Joy Randolph, komedianero Ben Stiller -
ja "Song Sung Bluen" tähdet Kate Hudson ja Hugh Jackman.
Nähdään sitten. Hyvää yötä! Hei!
Suomennos: Eino Ajo Iyuno